b'\n_START_ARTICLE_\nJez Itaipu\n_START_PARAGRAPH_\nJez Itaipu, portugalsko Itaipu, \xc5\xa1pansko Itaip\xc3\xba; je hidroelektri\xc4\x8dni jez na reki Parana lociran na meji med Brazilijo in Paragvajem. Ime je dobil po oto\xc4\x8dku v bli\xc5\xbeini. Jez je plod sodelovanja Brazilije in Paragvaja. Z deli so za\xc4\x8deli leta 1970, odprli so ga 4. maja 1984. Cena izgradnje je bila pribli\xc5\xbeno 20 milijard ameri\xc5\xa1kih dolarjev._NEWLINE_Kapaciteta elektrarne je 14 000MW, vendar lahko hkrati obratuje najve\xc4\x8d 18 turbin (12 600 MW). Hidroeleketrarna je ena izmed najve\xc4\x8djih elektrarn na svetu s proizvodnjo 98,3 TWh leta 2012 in 98,6TWh leta 2013, malce ve\xc4\x8d kot Jez treh sotesk, ki pa ima ob\xc4\x8dutno ve\xc4\x8djo nazivno kapaciteto (22 500MW)._NEWLINE_Jez Itaipu generira 90% elektri\xc4\x8dne energije v Paragvaju in 19% v Braziliji. 10 turbin generira 50 Hz (kot v Evropi) izmeni\xc4\x8dni tok za Paragvaj, 10 pa 60 Hz za Brazilijo, vendar ve\xc4\x8dina elektrike porabi v Braziliji. 800 kilometrov dolgi 600 kV visokonapetostni daljnovodi z direktnim tokom vodijo elektriko v regijo S\xc3\xa3o Paulo/Rio de Janeiro, kjer se spremeni v 60 Hz izmeni\xc4\x8dni tok.'